URDHËR

Nr. 117, datë 3.3.2020
PËR NJË NDRYSHIM NË URDHRIN NR. 678, DATË 17.12.2019, “PËR APLIKIMIN ON-LINE TË SHËRBIMEVE QË MUND TË OFROHEN VETËM NË PORTALIN QEVERITAR E-ALBANIA, NGA DATA 1.1.2020”

Në mbështetje të nenit 102, pika 4 të Kushtetutës, si dhe në zbatim të urdhrit të Kryeministrit nr. 158, datë 25.11.2019, “Për marrjen e masave dhe rregullimin e dispozitave ligjore për aplikimin e shërbimeve vetëm on-line, nga data 1.1.2020”

URDHËROJ:

1. Urdhri i ministrit të Bujqësisë dhe Zhvillimit Rural nr. 678, datë 17.12.2019, “Për aplikimin on-line të shërbimeve që mund të ofrohen vetëm në Portalin Qeveritar e-Albania, nga data 1.1.2020”, ndryshon si më poshtë vijon:

- lista e shërbimeve bashkëlidhur urdhrit nr. 678, datë 17.12.2019, zëvendësohet me listën e shërbimeve bashkëlidhur këtij urdhri. 

2. Ngarkohet Drejtoria e Përgjithshme e Politikave të Bujqësisë, Sigurisë Ushqimore dhe Zhvillimit Rural, Drejtoria e Përgjithshme Rregullatore dhe e Përputhshmërisë në Bujqësi, Ushqim dhe Zhvillim Rural, Drejtoria e Përgjithshme Ekonomike dhe e Shërbimeve Mbështetëse, Autoriteti Kombëtar i Ushqimit, Agjencia për Zhvillim Bujqësor dhe Rural, Agjencia Kombëtare e Duhan-Cigareve dhe Enti Shtetëror i Farërave dhe Fidanëve, për zbatimin e këtij urdhri.

Ky urdhër hyn në fuqi dhe botohet në Fletoren Zyrtare. 
MINISTËR I BUJQËSISË 

DHE ZHVILLIMIT RURAL
Bledar Çuçi

SHËRBIMET QË MUND TË OFROHEN VETËM NË PORTALIN QEVERITAR
E-ALBANIA, NGA DATA 1.1.2020
	Nr.
	Institucioni
	Titulli
	Afati për kalimin vetëm on-line

	1
	Ministria e Bujqësisë dhe Zhvillimit Rural
	Aplikim për të fituar të drejtën e ushtrimit të aktivitetit të peshkimit/akuakulturës në ujërat e brendshme.
	1 janar 2020

	2
	Agjencia për Zhvillim Bujqësor dhe Rural
	Skema Kombëtare e Mbështetjes për Bujqësinë dhe Zhvillimin Rural.
	1 janar 2020

	2.a
	Agjencia për Zhvillim Bujqësor dhe Rural
	Aplikim për mbështetje financiare për tufën bazë të matrikulluar.
	1 janar 2020

	2.b
	Agjencia për Zhvillim Bujqësor dhe Rural
	Aplikim për mbështetje financiare në bletari.
	1 janar 2020

	2.c
	Agjencia për Zhvillim Bujqësor dhe Rural
	Aplikim për mbështetje financiare për zëvendësimin e plastmasës termike.
	1 janar 2020

	2.ç
	Agjencia për Zhvillim Bujqësor dhe Rural
	Aplikim për mbështetje financiare për mbjelljen e bimëve mjekësore e aromatike.
	1 janar 2020

	2.d
	Agjencia për Zhvillim Bujqësor dhe Rural
	Aplikim për mbështetje financiare për fermat organike.
	1 janar 2020

	2.e
	Agjencia për Zhvillim Bujqësor dhe Rural
	Aplikim për mbështetje financiare për implementimin dhe certifikimin e Global GAP.
	1 janar 2020


Shënim. Titulli i shërbimeve për pikat 2.a deri 2.e mund të ndryshojë çdo vit në përputhje me vendimin e Këshillit të Ministrave për miratimin e Skemës Kombëtare të Mbështetjes për Bujqësinë dhe Zhvillimin Rural. 

